Talo oli uudehkon oloinen, erittäin siisti ja hyvin hoidettu. Kaikki laitteet toimivat sekä ruuanlaittovälineitä ja astioita oli riittävästi. Pyyhkeitä (suihku, ranta, keittiö, wc) ja lakanoita oli myös useampi setti. Uima-allas oli siisti ja hyvin hoidettu. Ystävällinen omistaja kävi sitä puhdistamassa viikottain, samalla kun kasteli puutarhaa ja huolti grilliä. Uima-allas on noin puolitoista metriä syvä, joten uima-taidotomille lapsille se ei täysin sovellu, mutta merenrantaa on sitäkin enemmän tähän tarpeeseen.
Talon sijainti on erinomainen. Se on parin korttelin päässä rannasta ja ruokakauppoihin on lyhyt kävelymatka. Pysäköintitilaa löytyy talon edestä mikäli tulee vuokra-autolla. Naapuri hotelleista kuuluu normaleja elämisen ääniä päivisin, mutta yöt olivat rauhallisia, eikä liikenteen melua ei ollut.
Sähkön kulutus oli noin 60€/viikko 7 henkiseltä porukalta, kun ilmastointia ei käytetty, mutta hellaa, pyykin- ja astianpesukonetta käytettiin päivittäin.
Välitysfirman Albert ja Laurence olivat erittäin ystävällisiä ja luotettavia. He vastasivat kaikkiin kysymyksiimme nopeasti ja auttoivat onnistuneen loman järjestämisessä.
Voin suositella lämpimästi kohdetta isommille perheille!